2009. október 22-25.
4 nap/ 3 éj

Szállás: 1 éj Kőrösmezőtől 15 km-re egy ***-os panzióban, illetve 2 éj kétágyas szobákban, falusi turizmus keretében, 4-5 fő családonként, angol WC és fürdőszoba biztosítva
Ellátás: félpanzió (ebédre szendvics megrendelhető 300.-Ft-ért)
Határátkelés:   Beregsurány-Asztély
Idegenvezetés: Beregszásztól-Beregszászig  

1. nap/október  22, csütörtök/ 
	
     Érkezés Beregszászba, a kárpátaljai magyarság szellemi központjába, a kora délutáni órákban, a határátkelés függvényében. Ezt követően elkezdjük utunkat a máramarosi medencén keresztül a Felső Tisza vidékére. Útközben megismerkedünk a fontosabb történelmi emlékhelyekkel. Első megállónk Nagyszőlősön lesz, ahol Bartók Béla életével kapcsolatos emlékeket, illetve a Perényi család kastélyát tekintjük meg. Ezt követően Técsőn tiszteletünket tesszük az első kárpátaljai magyar vonatkozású köztéri emlékjel, a Kossuth szobor előtt, megtekintjük a XV.sz-i fakazettás mennyezetű református templomot és Hollósy Simon mellszobrát, aki festőiskolát hozott létre a településen. Továbbutazás a „huculok országába”, Rahó előtt pihenő Európa közepénél, melynek jelképe Ferenc József idejéből egy kőtömb. Majd megtekintjük a Fehér és Fekete Tisza összefolyását. Útközben gyönyörködünk a szép magas, helyenként 2000m fölötti hegycsúcsokban. Továbbutazás a  Tatár-hágóra, ahol kézműves kirakodóvásár működik, rövid vásárlás, majd a   szálláshelyek elfoglalása kétágyas szobákban Kőrösmezőn túl. Vacsora. Szabad program. / kb. 250 km  a szálláshelyig/

2. nap/október 23, péntek/ 
       Reggeli után látogatás a körösmezei 1. sz. Középiskola magyar tagozatára, a KaMIKA által alapított könyvtár megtekintése, az alapítvány újabb adományának átadása. Ezután speciális dzsipekkel utazunk tovább úttalan utakon a Tisza forrásához (25km egy irányba). Rövid 1,5km gyalogtúrára kell felkészülni, hogy elérjük a forrást. A túra után Elkezdjük utunkat visszafelé, Beregszász környékére. Közben Rahón meglátogatjuk a Falvak Kultúrájáért Alapítvány (Ők adományozzák a Magyar és az Egyetemes Kultúra Lovagja címet) által működtetett Ukrán-Magyar Oktatási, Kulturális és Információs Központot, ahol márciustól magyar nyelvű óvoda is működik. Adományok átadása.
Tiszaújlakon megállunk a Rákóczi szabadságharc emlékére állított turul emlékműnél. Csetfalván a XIV. századi református fakazettás mennyezetű református templomot, valamint az ökumenikus templomot tekintjük meg. Borkóstoló Benében egy falusi gazdánál, sziklába vájt pincében.  Szálláshelyek elfoglalása Beregszász környékén (?Borzsova, ?Mezőgecse) falusi turizmus keretein belül. / kb. 250 km./

3.nap/október24,szombat/
   Ezen a napon elsőként Munkács városával ismerkedünk: a Rákócziak nyári rezidenciájával a Fejér-házzal, Munkácsy Mihály szülőházának emlékét őrző emléktáblával, illetve megtekintjük a világhírű festő mellszobrát. Kapaszkodó a Zrínyi Ilona által halhatatlanná vált Munkácsi várba. Szolyván a sztálini rezsim magyar áldozataira emlékezünk koszorúzással, Beregváron pedig megtekintjük a Schönborn-kastélyt, miután utunkat a Vereckei-hágó irányába vesszük, ahol megtekintjük a millecentenáriumra állított, hányattatott sorsú emlékművet. 
Visszafelé piknik-bográcsgulyásos ebéddel (abárolt szalonna szendvics formájában, frissen főzött bográcsgulyás, pálinka, házi bor, sütemény, ásványvíz) várnak minket Felső-Gerebenben, egy külön erre a célra kiépített filagóriában. Utazás a szálláshelyre.
/kb. 280 km/

4. nap: /október 25, vasárnap/
     Búcsú a szállást nyújtó falutól, vendégfogadóktól. Hazaindulás előtt Beregszászi városnézés: Bethlen-Rákóczi-kastély (Beregszász legrégebbi épülete /1629/), vármegyeháza, törvényszéki épület, Kossuth-szobor, Fedák Sári-kastély, Arany Páva étterem (volt kaszinó), II. Rákóczi Ferenc Kárpátaljai Magyar Főiskola. 
Itt lehetőségünk van elkölteni az utolsó megmaradt filléreket, búcsúzás Kárpátaljától. Irány az asztélyi–beregsurányi határ. / a határig kb.30 km./